## Zakon o preuzimanju Zakona o rješavanju sukoba zakona s propisima drugih zemalja u određenim odnosima

### NN 53/1991 (8.10.1991.), Zakon o preuzimanju Zakona o rješavanju sukoba zakona s propisima drugih zemalja u određenim odnosima

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o preuzimanju Zakona o rješavanju sukoba zakona s propisima drugih zemalja u određenim odnosima

Proglašavam Zakon o preuzimanju Zakona o rješavanju sukoba zakona s
propisima drugih zemalja u određenim odnosima, kojeg je Sabor Republike
Hrvatske donio na sjednicama Vijeća općina 26. lipnja 1991. i Društveno-političkog
vijeća 26. lipnja 199t. godine.

Klasa: 011-01/91-01/100

Urbroj: 71-91-1

Zagreb, 28. lipnja 1991.

Predsjednik Republike Hrvatske

**dr. Franjo Tuđman, v. r.**

ZAKON o preuzimanju Zakona o rješavanju sukoba zakona s propisima drugih
zemalja u određenim odnosima

Članak 1.

Ovim zakonom preuzima se Zakon o rješavanju sukoba zakona s propisima
drugih zemalja u određenim odnosima ("Službeni list SFRJ", br.
43/82 i 72/82) kao republički zakon.

Članak 2.

Zakon iz članka 1. ovoga zakona primjenjuje se u Republici Hrvatskoj
u cijelosti, ako odredbama ovoga zakona nije drugačije propisano.

Članak 3.

Članak 4. zakona iz članka 1. ovoga zakona mijenja se i glasi:

"Ne primjenjuje se pravo strane države ako bi njegov učinak bio
suprotan Ustavom Republike Hrvatske utvrđenim osnovama državnog uređenja".

Članak 4.

U članku 13. zakona iz članka 1. ovoge zakona stavak 2. mijenja se i
glasi:

"Organ iz stavka 1. ovoga članka može zatražiti obavijesti o stranom
pravu od Ministarstva pravosuđa i uprave Republike Hrvatske".

Članak 5.

Članak 47. zakona iz članka 1. ovoga zakona mijenja se i glasi:

" Isključiva nadležnost suda Republike Hrvatske postoji kada je
to ovim ili drugim zakonom Republike Hrvatske izričito određeno".

Članak 6.

U članku 49. zakona iz članka 1. ovoga zakona stavak 1. mijenja se i
glasi:

"Stranke se mogu sporazumjeti o nadležnosti stranog suda samo ako
je barem jedna od njih strani državljanin ili pravna osoba sa sjedištem
u inozemstvu a nije riječ o sporu za koji postoji, prema odredbama ovoga
zakona ili drugog zakona Republike Hrvatske, isključiva nadležnost suda
Republike Hrvatske".

Članak 7.

Članak 52. zakona iz članka 1. ovoga zakona mijenja se i glasi:

"U sporovima protiv državljana Republike Hrvatske koji žive u inozemstvu,
gdje su ih na službu ili na rad uputili državni organi, poduzeća ili druga
(društvena) pravna osoba, nadležnost suda Republike Hrvatske postoji ako
su oni imali prebivalište u Republici Hrvatskoj".

Članak 8.

Članak 55. zakona iz članka 1. ovoga zakona mijeja se i glasi :

"U sporovima protiv fizičke i pravne osobe koja ima sjedište u
inozemstvu za obveze koje su nastale u Republici Hrvatskoj ili koje se
moraju izvršiti na teritoriju Republike Hrvatske nadležnost suda Republike
Hrvatske postoji ako ta osoba ima na teritoriju Republike Hrvatske svoje
predstavništvo ili zastupništvo ili ako je u Republici Hrvatskoj sjedište
tvrtke kojoj je povjereno obavljanje njezinih poslova".

Članak 9.

U članku 83. zakona iz članka 1. ovoga zakona stavak 2. mijenja se i
glasi:

"Ako se sumnja da su državljani Republike Hrvatske u smislu točke
1. stavka 1. ovoga članka dužni dati osiguranje u državi čiji je državljanin
tužitelj, objašnjenje daje Ministarstvo pravosuđa i uprave Republike Hrvatske".

Članak 10.

U članku 85. zakona iz članka 1. ovoga zakona stavak 2. mijenja se i
glasi:

"Ako se sumnja u postojanje uzajamnosti, objašnjenje u pogledu
oslobađanja plaćanja parničnih troškova daje Ministarstvo pravosuđa i uprave
Republike Hrvatske".

Članak 11.

Članak 91. zakona iz članka 1. ovoga zakona mijenja se i glasi:

"Strana sudska odluka neće se priznati ako je u suprotnosti s Ustavom
Republike Hrvatske utvrđenim osnovama državnog uređenja".

Članak 12.

U članku 92. zakona iz članka 1. ovoga zakona stavak 3. mijenja se i
glasi:

"Postojanje uzajamnosti što se tiče priznanja strane sudske odluke
pretpostavlja se dok se ne dokaže suprotno, a ako se sumnja u postojanje
uzajamnosti objašnjenje daje Ministarstvo pravosuđa i uprave Republike
Hrvatske".

Članak 13.

U članku 102. zakona iz članka 1. ovoga zakona stavak 2. mijenja se
i glasi:

"Funkcionar koji rukovodi Ministarstvom inozemnih poslova Republike
Hrvatske odredit će predstavništva pred kojima se u inozemstvu mogu sklapati
brakovi između državljana Republike Hrvatske".

Članak 14.

U članku 105. zakona iz članka 1. ovoga zakona stavak 2. mijenja se
i glasi:

"Funkcionar koji rukovodi Ministarstvom inozemnih poslova Republike
Hrvatske općim aktom pobliže određuje obavljanje poslova iz stavka 1. ovoga
članka".

Članak 15.

U članku 106. zakona iz članka 1. ovoga zakona stavak 1. mijenja se
i glasi:

"Potvrdu o propisima koji važe ili su važili u Republici Hrvatskoj,
radi njihove upotrebe pred organima strane države, izdaje Ministarsto pravosuđa
i uprave Republike Hrvatske".

Članak 16.

U cljelom tekstu zakona iz članka 1. ovoga zakona riječi "Socijalistička
Federativna Republika Jugoslavija" zamjenjuju se riječima "Republika
Hrvatska", a riječi "član" i "stav" zamjenjuju
se riječima "članak" i "stavak" u odgovarajućim padežima.

Članak 17.

Ovlaštenja saveznih organa za izvršenje i primjenu zakona iz članka
1. ovoga zakona postaju ovlaštenja organa Republike Hrvatske, koji u okviru
svojih ovlasti osiguravaju izvršavanje odnosno primjenu tog zakona.

Članak 18.

Ovj zakon stupa na snagu danom objave u "Narodnim novinama".

Klasa: 720-09/91-0 1/01

Zagreb, 26. lipnja 1991.

SABOR REPUBLIKE HRVATSKE

Predsjednik Vijeća općina

**Luka Bebić; v. r.**

Predsjednik Sabora

**dr. Žarko Domljan, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 53/1991-1307
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)